Πράσινη gazpacho με σέλερι και αβοκάντο
Μια διαφορετική εκδοχή της γνωστής σούπας εξαιρετικά γευστική, με σπιρτάδα και ζωντάνια.
4 μαύρες ντομάτες* (ή καλής ποιότητας κόκκινες ντομάτες), 1/2 αγγούρι, με τη φλούδα, 1/2 σκελίδα σκόρδο, 1/2 ώριμο αβοκάντο, 1/2 ξερό κρεμμύδι, 1 χοντρό κλωνάρι σέλερι, 100 γρ. φύλλα από σπανάκι, κατά προτίμηση baby, 100 γρ. ψίχα από μπαγιάτικο λευκό ψωμί, 1 αυγό, σφιχτοβρασμένο, 4 κ.σ. ελαιόλαδο, 3-4 (ή περισσότερες) σταγόνες πράσινο ταμπάσκο, 2-3 κ.σ. ξίδι jerez (ή ένα ελληνικό δυνατό λευκό ξίδι καλής ποιότητας), 150 ml παγωμένο νερό
Χοντροκόβουμε 4 μαύρες ντομάτες* (ή καλής ποιότητας κόκκινες ντομάτες), 1/2 αγγούρι, με τη φλούδα, 1/2 σκελίδα σκόρδο, 1/2 ώριμο αβοκάντο, 1/2 ξερό κρεμμύδι, 1 χοντρό κλωνάρι σέλερι, 100 γρ. φύλλα από σπανάκι, κατά προτίμηση baby, 100 γρ. ψίχα από μπαγιάτικο λευκό ψωμί και 1 αυγό, σφιχτοβρασμένο.Τα ρίχνουμε στον κάδο του πολυκόφτη και προσθέτουμε 4 κ.σ. ελαιόλαδο, 3-4 (ή περισσότερες) σταγόνες πράσινο ταμπάσκο, 2-3 κ.σ. ξίδι jerez (ή ένα ελληνικό δυνατό λευκό ξίδι καλής ποιότητας) και περίπου 150 ml παγωμένο νερό.Πολτοποιούμε σχολαστικά, μέχρι να πάρουμε έναν εντελώς λείο πολτό. Αν τη θέλουμε πιο αραιή, αραιώνουμε με λίγο παγωμένο νερό.Αλατοπιπερώνουμε, περνάμε τη σούπα από λεπτή σήτα, πιέζοντας καλά με ξύλινη κουτάλα, και μοιράζουμε σε πιάτα.Σε κάθε πιάτο τρίβουμε στην ψιλή πλευρά του τρίφτη ασπράδι και κρόκο από 1-2 σφιχτοβρασμένα αυγά και ραντίζουμε με λίγο ελαιόλαδο.
Αβοκάντο,Αγγούρι,Ντομάτα